Бекітілді:                                                  Келісілді:                                Келісілді:

№1 педагогикалық кеңес шешімі         мектепішілік жалпы               Кәсіподақ төрайымы

 2015 \_\_\_\_ жыл                              ата-аналар жиналысы

 **ІШКІ ТӘРТІП ЕРЕЖЕСІ**

**1.ЖАЛПЫ ЕРЕЖЕЛЕР**

1.Осы Ереже «Балқаш қаласының білім дене шынықтыру және спорт бөлімі»

мемлекеттік мекемесінің «Қоңырат кенті Ы. Алтынсарин атындағы

жалпы білім беретін № 25 орта мектебі» коммуналдық мемлекеттік мекемесінің

қызметінің тәртібін анықтайды.

2. Жалпы білім беретін мектепте оқушыларды олардың келісімінсіз, оқу бағдарламалары, жоспары мен жарғыларында көрсетілмеген жұмыстарға қатыстыруға, қоғамдық-саяси, діни ұйымдарға, партия мен қозғалыстарға зорлықпен кіргізуге және осы ұйымдардың қызметіне қатысуға итермелеуге, үгіт-насихат компаниялары мен саяси акцияларға тартуға рұқсат етілмейді.

3.Жалпы білім беретін мектеп қауымдық білім беру мен діни білім берудегі арақашықтық  принципін сақтауға міндетті.

4.Жалпы білім беретін мектеп білім беру бағдарламаларын жүзеге асырады. Жалпы білім беретін мектеп үздіксіз білім беру жүйесінің негізгі буыны болып табылады және Қазақстан Республикасының барлық азаматтарының білім берудің мемлекеттік жалпы міндетті стандарты шегінде орта білімді тегін алу құқығы мен мүмкіндігіне мемлекеттік кепілдік береді.

5.Жалпы білім беретін мектеп өз жұмысында (ішкі тәртібінде) Қазақстан Республикасының Конституциясын, Қазақстан Республикасының «Білім туралы» Заңын, Қазақстан Республикасы Президентінің Жарлықтарын, Қазақстан Республикасы Үкіметінің қаулылары мен қарарларын, Қазақстан Республикасындағы білім беру саласындағы орталық атқарушы орган мен білім беруді басқару органдарының шешімдерін және осы Ережелерді басшылыққа алады.

**ІІ  ЖАЛПЫ ТӘРТІП**

1. Мектептегі түнгі күзетшіден кезекші әкімшілік ғимаратты 7.30-да қабылдап алады.  Жауапты кезекші мұғалім мен кезекші  оқушылар бірінші сабаққа  30 минут бұрын келеді.  Кезекшілікті ұйымдастыру мектептегі кезекшілік туралы ережеге байланысты іске асырылады.

2. Мектепке оқушылар мен мұғалімдер сабаққа 20 минут қалғанда келеді.

 3. Барлық білім алушылар мен мұғалімдер сырт киімдерін және аяқ киімдерін гардеробта  қалдырады, екінші аяқ киім (жеңіл бәтіңкелер, туфлилер, т.б.) болуы міндетті.

4. Білім алушылардың өз киімдерін алу мүмкіндігін  вахтер қамтамасыз етеді. Білім алушылар киімдерін үзіліс кезінде, сабақ уақытында мұғалім немесе кезекші әкімшіліктің көмегімен ғана ала алады.

5. Шешінетін орындарда ұрлыққа жол бермес үшін ақшалар және басқа да бағалы заттар қалдырылмайды. Жеке заттар жоғалған жағдайда ол туралы ізінше сынып жетекшісіне және мектеп әкімшілігіне хабарланады.

 6.Сабақ уақытындағы  үзілістер білім алушылар мен мұғалімдердің демалуына, тамақтануына, келесі сабаққа дайындалуына және т.б. қолданылады. Үзіліс кезінде кезекші мұғалімдер және білім алушылар өз орындарын тәртіппен , тазалықпен қамтамасыз етеді.

7.Білім алушылар және мұғалімдер мектеп асханасы мен буфеттерде тамақтана алады 8.45-тен 14.00 дейін бірінші ауысым, 14. 20–дан 17.25-ке дейін екінші ауысым.

 8.Білім алушылар асханаға мұғаліммен бірге келеді, өздерін тәртіпті, әдепті ұстайды, шуламайды. Тамақты рәсуалауға және лақтыруға, сонымен қатар асханадан шығаруға тыйым салынады.

 9. Асханада  білім алушылардың тамақтануын ұйымдастыруды әлеуметтік педагог, тәртіптерін қадағалауды асханадағы кезекші және  асханаға білім алушыларды әкелген мұғалім іске асырады.

 10. Оқу үрдісі кезінде бөтен адамдарға, ата-аналарға әкімшіліктің келісімінсіз мектепке кіруге рұқсат етілмейді. Мектептің ғимараты  және аумағына жіберу тәртібін вахтер немесе І қабаттағы кезекші іске асырады. Мектепке шақырылған қонақтар, ата-аналар жайлы мектеп әкімшілігі кезекшіге күні бұрын хабарлап отырады.

11.Сабақ аяқталған соң мұғалім білім алушыларды гардеробқа шығарып салады. Мұғалім мектептен шықпас бұрын терезелерді, крандарды тексереді, бөлмелер мен сараптама бөлмелерінің жарықтарын өшіреді.

 12 .Білім алушылардың мектеп ғимаратынан шығуын кезекші мұғалім, әкімшілік және вахтер ұйымдастырады.

 13.Сабақтан тыс іс-шаралар жоспар бойынша өткізіледі. Іс-шараларды ұйымдастырушылар вахтермен келісе отыра, іс-шараның өту орыны мен уақыты туралы кезекші әкімшілікке хабарлайды. Сабақ уақытында және демалыс күндері іс-шараны ұйымдастырушылар білім алушыларды мектептің фойесінде күтіп алып іс-шаралар өтетін орынға шығарып салады.

 14.Келушілерді қабылдау. Ата-аналар, білім алушылар , мұғалімдер және де басқа да қызығушылық танытқан  адамдармен кездесуді реттеу мақсатында мектеп директоры және  әкімшілік кеңесінің мүшелерімен қабылдау кестесі  бекітіледі. Қабылдау кестесі хабарлама тақталарына ілінеді. Балалардың қауіпсіздігін сақтау мақсатында мектептің бірінші қабатында барлық келушілерге тіркеу жүргізіледі. Келуші өзін таныстыруға , жеке куәлігін көрсетуге міндетті. Кімге және қайда баратыны айтылады. Келуші сөмкесіндегі заттарын тексертіп, сырт киімін шешуі қажет.

15 . 17.00-ден 07.30-ға дейін мектеп ғимараты және оның ауласы күзетшінің бақылауында болады.

16 .Мектептің  және оқушылардың аттестаттаудан өту кезеңінде келушілерді қабылдау  шектеледі (жеке сұрақтар бойынша келушілер алдын ала хабарласады).Директордың ішкі бұйрығы шығарылады.

17. Қатаң есептегі құжатттарды беру және қатаң есептегі құжаттарды толтыру кезінде кеңседе және директордың қабылдау бөлмесінде өткізу режімі  қатаң есептегі құжаттарды толтыру, тексеру сұрағына байланысты күшейтіледі.

**ІІІ. МӘДЕНИ ТӘРТІПТІҢ БІРЫҢҒАЙ НОРМАЛАРЫ**

 1. Мектептегі білім алушылар мен қызметкерлердің  психологиялық және физикалық қауіпсіздігін, денсаулығын сақтауды  мектеп қызметкерлері қамтамасыз етеді.

 2. Мектеп білім алушылары, қызметкерлері , келушілер жалпы тәртіп ережелеріне сай өзара әдепті қарым-қатынаста болады.

 3.Бір-біріне  физикалық және моральды түрде күш көрсетуге тыйым салынады және жазаланады. Жәбірленген білім алушы мектептің кез-келген қызметкерінен көмек сұрауына , ал жәбірленген қызметкер мектеп әкімшілігінен көмек алуына құқылы.

 4.Білім алушы басқа балаға күш көрсетіліп жатқанын көрген жағдайда, өзі араласпай ізінше мектеп қызметкерлеріне хабарлауға тиіс. Мұғалім, қызметкер болған жағдайға көңіл аударып, ізінше құқық қорғау құрылымдарының қызметшілерін шақыртуға  міндетті.

 5.Мектепте мұғалімдерге, білім алушыларға және ата-аналарға қоршаған орта үшін қауіпті жағдай тудыратын кез-келген іс-әрекет жасауға, мектеп ауласында алкогольді ішімдіктер қолдануға,шылым шегуге , бопсалауға тыйым салынады. Мектеп әкімшілігінің рұқсатынсыз мектепте  аудио және видео түсірілімдер жасауға болмайды.

**ІУ.БІЛІМ ПРОЦЕСІНЕ ҚАТЫСУШЫЛАР**

1.Білім беру процесіне қатысушыларға: оқушылар мектептің педагогикалық қызметкерлері, оқушылардың ата-аналары(олардың заңды өкілдері) жатады.

2.Мектептің басшылары азаматтарды қабылдау кезінде және оның ата-анасын немесе өзге де заңды өкілдерін ұйымның жарғысымен, оқу тәрбие процесін ұйымдастыруды реттейтін басқа да құжаттармен таныстыруға міндетті.

3.Оқушылардың, ата-аналардың құқықтары мен міндеттері мектептің Жарғысымен, осы ережемен және мектеп актілерімен белгіленеді.

 **Педагог қызметкерлер:**

**Құқықтары:**

   1. Қауіпсіздік және гигиена талаптарына жауап беретін еңбек жағдайында қызмет

 ету;

 2. Мектептің басқару жұмысына қатысу;

 3. Мемлекеттік жалпы міндетті стандарт сақталған жағдайда педагогтік қызметі

 ұйымдастырудың тәсілдері мен нысандарын еркін таңдау;

 4. Жұмысына байланысты денсаулығына келтірілген зиянның өтелуін талап ету;

 5. Біліктілік деңгейін және қызметтік мәртебесін көтеру үшін мерзімнен бұрын

 аттестатталу; жұмыс беруші есебінен немесе өз есебінен біліктілікті арттыру курсынан

 өту;

 6. Ұзақтығы 56 күнтізбелік күнге тең ақылы демалыс алу;

 7. Дербес педогогикалық қызмет ету;

 8. Педагогикалық қызметтегі табыстары үшін материалдық жағынан көтермелену,

 ордендермен, медальдармен, құрметті атақтармен, грамоталармен марапатталу;

 9. Оқушылардың жұмысы мен білімін бағалау әдістерін, оқу нұсқауларын және

 материалдарын, оқулықтарды, оқыту мен тәрбиелеудің әдістемелерін қолдануды еркін

 таңдау;

**Міндеттері:**

  1. Мектепте осы Ережені және Жарғыны сақтауға, мектеп әкімшілігінің

 нормативтік   актілерін, педагогикалық кеңес шешімін орындау;

2. Жұмыс уақытын тиімді пайдалану;

3. Қызметінде іскерлік киім стилін ұстану;

4. Еңбек міндеттерін адал атқару, мектепте қабылданған жарғы мен білім бойынша білім алушылардың сапалы оқуын қамтамасыз ету;

5. Педагогикалық шеберлік деңгейін көтеруде үнемі талпыну істері және мүмкіндігінше пәнді оқытудың жаңа тәсілдері мен әдістерін тәжірибеге енгізу;

6. Өз жұмысын балалардың жеке қабілеттері мен тұрмыс жағдайын ескеру және зерттеу негізінде құру;

7. Еңбек тәртібін сақтау;

8. Оқушылардың әлеуметтік құқықтары мен денсаулығының сақталуына әсер ету, оның ішінде балалықты қорғау және сақтау мәселелерімен айналысатын ұйымдар мен мекемелермен , ата-аналармен бірігіп жұмыс жасау;

9. Білім алушылардың жоғары сапалы білім алуын қамтамасыз ету;

10. Мектептің басқару істеріне белсенді араласу, мемлекет меншігін ұқыпты ұстау, мектеп мүлкінің салақ ұсталуына жол бермеу;

11. Кезекшілік уақытында кезекшілігін атқару;

12. Жұмысқа сабақ уақытынан 20 минут бұрын келу;

13. Қоңыраудан 5 минут бұрын класқа ену;

14.Сабақ уақытында сынып бөлмесінен шықпауға міндетті.

**Мектеп білім алушылары :**

**Құқықтары:**

1.Мектептің Кеңесімен және оның Жарғысымен бекітілген оқушыларға арналған ережелерді сақтау;

2.Сынып бөлмесінде және жұмыс орнында тазалық сақтау, мектептің мүлкін ұқыпты ұстау;

3.Кішкентайларға қамқорлық жасау;

4.Салауатты өмір салтын жүргізу, мәдени деңгейін көтеру, қоғамға жат әрекеттердің көрініс алуына шыдамсыздықпен қарау;

5.Денсаулығын нығайту, дене тәрбиесімен айналысу;

6.Мемлекеттік стандартқа сәйкес білім алу, өзінің ар-намысын құрметтеуді талап ету,  ақпарат алу еркіндігі, өзіндік ой-пікірлерін білдіру;

7.Мектепті басқаруға қатысу, еңбек мамандығын, оқудың дербес бағдарламалары мен курстарын таңдау;

8.Мектептің барлық мүмкіндіктерін пайдалана отырып білім аясын кеңейтуде белсенділік таныту, сынып жетекшісіне, мұғалімдерге өзінің қиындықтары туралы хабарлап, олардан көмек, түсінік, жауап алу;

9.Мектеп жұмысына қатысты пікірлерін ашық білдіру, мектеп заңдарын, ережелерді, жарғыларды құрастыруға қатысу;

10.Мектептегі және сыныптан тыс ұйымдастырылатын сабақтар, үйірмелер, клубтар, спорт секцияларына қатысу;

11.Өз қабілеті мен мүмкіндігін таныту арқылы мектеп атынан сайыстарға, байқауларға, жарыстарға және т.б. шараларға қатысу;

12.Тұрмыс ахуалы төмен жағдайда оқуға және өмір сүруге қажетті материалдық көмек алуға құқығы бар.

**Міндеттері:**

1.Мектеп формасын қатаң сақтау; ер балалар мереке, дүйсенбі күндері- ақ,басқа күндері көк көйлек, галстук, қара немесе көк шалбар және костюм; қыз балалар қоңыр көйлек, ақ және қара фартук, бантик.

2. Педагогтардың негізделген талаптарына бағыну

3.Мектепке қару, спирттік ішімдіктер, темекі өнімдері, токсикалық және наркотикалық заттарды, білім алуға алаңдатып кедергі келтіретін басқа да құралдар әкелуге, басқа біреуге беруге болмайды;

4. Жарылысқа және өртке әкеліп соқтыратын кез-келген заттарды қолдануға тыйым салынады;

5. Қарым-қатынасты шешу үшін қорқытуға, күш қолдануға тыйым салынады;

6. Итеру, бір нәрсені лақтыру, қорқыту арқылы арқылы талап ету, зорлық жасау сияқты айдаладағыларға қауіпті кез-келген әрекеттер істеуге тыйым салынады;

7. Сабақ уақытында ұялы телефон пайдалануға /ұстауға/ тыйым салынады.

8.Әрбір адамның ар мен намысын құрметтей отырып, өзін кез келген жағдайда лайықты ұстау.

9.Оқуға арналған уақытты толық пайдалану, өзінің білім аясын кеңейтуге ынтамен жұмыс істеу, сабаққа жүйелі түрде дайындалу, сыныптан және мектептен  тыс шараларға қатысу.

10.Әрқашан мектеп ұжымының игілігіне үлес қосу, мектеп намысын, беделін қорғап, оның дәстүрлерін жалғастыру.

11.Мұғалімдер мен мектептің басқа қызметкерлерін қадір тұту, мектеп директорының, мұғалімдердің , педагогикалық ұжымның нұсқаулары мен бұйрықтарына, сондай-ақ сынып жетекшісінің нұсқаулары мен мектептің қарарларына бағыну.

 **Ата-аналар (оларды алмастырушы тұлғалар):**

**Құқықтары:**

1.Баланың мүдделерін және заңды құқығын қорғау;

2. Оқу түрін таңдау;

3. Басқару жұмыстарына ата-аналар комитеті арқылы қатысу;

4. Білім алушының үлгерім бағасымен және тәртібімен сондай-ақ білім беру жүйесінің мазмұнымен және барысымен танысу;

5. Білім беру істерін реттейтін жарғысымен және басқа да құжаттармен танысу;

6. Білім алушылардың білім алудағы қиындық келтіретін, қиындық туғызған мәселелер туралы кеңестер алу;

7. Баланың мектептегі жағдайын жасау барысында өз еркіңізбен оқу-тәрбие

іс-шараларына қаржылық көмек көрсету;

**Міндеттері:**

1.Бала тәрбиесі негізі ата-анада жатқанын естен шығармау

2.Мектеппен байланыста болып, сабақтан қалмауын, кешікпей келуін қадағалау;

3.Өз баласын тәрбиелеу және оқыту, дені сау болуына және өмір қауіпсіздігіне жағдай жасау;

4.Олардың ой-өрісінің және тұлғасының дамуын, адамгершілік қасиетінің қалыптасуын қамтамасыз ету;

5. Мектеп алды даярлық тобында болуын қамтамасыз ету;

6. Баласының мектептегі сабақтарға толық қатысуын қамтамасыз ету;

7. Отбасында үйден оқыту түрлерін ұйымдастыруға міндетті;

8.Білім алушылардың академиялық бережақтарын жоюын қамтамасыз ету;

9. Мектеппен бірлесе отырып жұмыс істеу және ата-аналар жиналысына қатысу;

10. Діни тәрбиеде жүрген баласы туралы сынып жетекшісіне ақпарат беріп отыру;

11.Баланың мектеп ережесін сақтауға ықпал ету;

12.Баланың сынып жетекшісімен тығыз байланыста болу;

13. Сабақтан келген баланың күнделікті күнделігін тексеріп, көмек көрсету;

14. Егер бала мектеп мүлігін бүлдірсе( оқу-зертханалық және басқа жабдықты бүлдірсе, оқулығын жоғалтса және т.б.) көрсетілген шығынды белгіленген тәртіпке сәйкес қалпына келтіру;

15. Сыныптың ата-аналар комитетінің төрайымымен байланыста болу;

16. Мектептің оқу-тәрбие үрдісіне кедергі келтірмеу;

17. Мектеп қызметкерлерінің еңбек құқығын бұзбау, ар-намысына тимеу

**Қорытынды ережелер**

Жалпы білім беретін мектептің кеңесінің (педагогикалық кеңестің) шешімімен Заңға қайшы келетін әрекеттері үшін, Жарғыны, осы ережені бірнеше рет өрескел бұзғаны үшін педагогикалық ықпал етудің соңғы шарасы ретінде оқушы мектептен шығарылады.

Педагог қызметкерлер жұмыс барысында Заңға қайшы келетін әрекеттері үшін, Жарғыны, осы ережені бірнеше бұзғаны үшін еңбек заңнамасына сәйкес тәртіптік жаза қолданылады, тәртіптік жазаның ең ауыр түрі ретінде еңбек келісім шартын бұзу болып табылады.